ניק פרי

ניקולאס (ניק) פרי (באנגלית: Nick Perri, נולד ב-15 במאי 1984) הוא מוזיקאי אמריקאי, זמר, פזמונאי, גיטריסט ומפיק מוזיקלי. הוא אחד מחבריה המייסדים של להקת סילברטייד, מאונט הולי, SINAI, והאחרונה שבהן, דה אנדרגראונד ת'יבס ("The Underground Thieves"). פרי ניגן עם שיינדאון, פרי פארל, מאט סורום, אחותו הצעירה כריסטינה פרי, ג'ימי גנקו, דורותי ואחרים. ב-2009 הוא השיק מותג גיטרות בשם "Perri Ink.",<ref></ref><ref></ref> וב-3 באוקטובר 2011 פתח את החנות הקמעונאית הראשונה שלו, Perri Ink. Cartel, אותה סגר ב-1 בנובמבר 2013 במטרה לחזור ולהתמקד במוזיקה.<ref></ref> נכון ל-2019 פרי כותב, מקליט ומופיע עם להקתו דה אנדרגראונד ת'יבס.<ref></ref><ref></ref><ref></ref><ref></ref><ref></ref><ref></ref>

לפרי רקורד כאמן שהגיע למעמד פלטינה מספר פעמים. ב-2016 הוא הפיק עבור הסברו וסוני אלבום אוסף עבור זיכיון הרובוטריקים. פרי שיבץ מוזיקה בסרטי קולנוע, סדרות טלוויזיה ופרסומות; לרבות פרסומות עבור ה-NHL, רשת הטלוויזיה The WB, מותג התרופות נגד שיעול "Theraflu", חברת האינטרנט "Squarespace" ועוד. הוא השתתף בסרטו של הבמאי מ. נייט שאמלאן "נערה במים", ושני שירים שלו מופיעים בפס הקול של הסרט.<ref></ref>

==קריירה==
ב-2001 היה שותף בהקמת להקת סילברטייד (Silvertide). ב-2002 הלהקה שחררה את ה-EP הראשון שלה, American Excess. ב-2003 השלימה הלהקה את אלבומה הראשון Show and Tell ששוחרר בשנה בלאחר מכן, ויצאה לסיבוב הופעות שנמשך ברציפות עד 2006. במהלך סיבוב ההופעות הופיעה הלהקה עם להקות כמו ואן היילן, ולווט ריבולבר ומוטלי קרו.<ref></ref>

אחרי התפרקות הלהקה ב-2007, עבר פרי ללוס אנג'לס וקיבל את תפקיד הגיטריסט המוביל של פרי פארל. הוא הופיע עם פארל ועם סטלייט פארטי (Satellite Party) במשך שנה, ואז החליט לעזוב ולקבל על עצמו את תפקיד הגיטריסט המוביל של להקת הרוק שיינדאון. פרי היה חבר בשיינדאון מ-2008 ועד 2009 והופיע איתה בסיבוב ההופעות שליווה את האלבום The Sound of Madness.

ב-2009 החל לשתף פעולה עם המתופף מאט סורום. פרי וסורום ניגנו בלוס אנג'לס ובלאס וגאס במשך שנה עם הרכב שנקרא "The Darling Stilettos".

ב-2010 חזר פרי לפילדלפיה היקם להקה חדשה בשם SINAI יחד עם סולן להקת סילברטייד לשעבר, וולט לפטי. במשך השנה הבאה הם כתבו והקליטו, ובפברואר 2012 הכריזו שאלבומם הראשון עומד לצאת.<ref></ref> האלבום, שנקרא "A Pinch of Chaos", יצא לאור ב-1 באפריל 2012.

ב-2014, לאחר הפסקה שמטרתה הייתה קידום מותג הגיטרות שלו, חזר פרי להופיע עם חברו ג'ימי גנקו.<ref></ref><ref></ref> ב-3 במרץ 2015 הלהקה, שנקראה בתחילה "חבורת ניק פרי" (The Nick Perry Group) שינתה את שמה למאונט הולי (Mount Holly).<ref></ref><ref></ref>

ב-2 בנובמבר 2017, לאחר שנתיים של עבודה משותפת, הודיע זמר הלהקה, ג'יימסון בארט, ברשתות החברתיות שהוא עוזב את הלהקה. בעקבותיו עזבו גם יתר חברי הלהקה והלהקה התפרקה. אלבומם הראשון והיחיד יצא לאור ב-3 בנובמבר 2017, ודורג במצעד הטופ 40 של הרוק האלטרנטיבי של iTunes. בשיא הגיע האלבום למקום ה-32 במצעד.<ref></ref><ref></ref>

ב-4 בינואר 2018 הציג פרי את להקתו החדשה, דה אנדרגראונד ת'יבס (The Underground Thieves). הסינגל הראשון של הלהקה, "Graveyard Moon", יצא לאור ב-26 בינואר.<ref></ref><ref></ref><ref></ref> הלהקה מונה שישה חברים, כשפרי הוא זמר רקע וגיטריסט, אנתוני ומייקל מונטסנו זמרים וכותבי שירים, בריאן ויבר הוא הבסיסט, ג'סטין די'פבו קלידן וכותב שירים, וזיל פסלר בתפקיד המתופף. כולם מפילדלפיה במקור.<ref></ref>

שניים מהסינגלים שהוציאה הלהקה הגיעו למקום הראשון במצעד השבועי של LouderSound.com בבריטניה.<ref></ref><ref></ref>

בשנים 2018 ו-2019 הופיע פרי עם להקת דורותי, ומילא את מקומו של הגיטריסט אוון בארי.<ref></ref><ref></ref><ref></ref>

פרי הפך לאחד האמנים המייצגים של יצרנית הגיטרות גיבסון, לאחר שהשיקה את גרסת חגיגות ה-60 לגיבסון לס פול.<ref></ref>

== דיסקוגרפיה==
=== אלבומים===
*סילברטייד - American Excess (EP) (2003)
*סילברטייד - Show and Tell (2004)
*נערה במים - פסקול (2006)
*כריסטינה פרי - The Ocean Way Sessions (2010)
*כריסטינה פרי - Lovestrong (2011)
*SINAI - A Pinch of Chaos (2012)
*ניק פרי - Sink or Swim (2012)
*כריסטינה פרי - A Very Merry Perri Christmas (EP) (2012)
*Transformers - Roll Out (2016)
*מאונט הולי - Stride By Stride (2017)
*דה אנדרגאונד ת'יבס + חברים - The Capistrano EP (2018)
*ניק פרי ודה אנדרגאונד ת'יבס - Sun Via (2020)

===סינגלים===
{| class="wikitable"
! rowspan="2"| שנה
! rowspan="2"| שם
! מיקום במצעדים
! rowspan="2"| אלבום
|-
! width="86"| <small>מצעד הרוק המיינסטרימי של הבילבורד</small>
|-
|rowspan="2"| 2004
| "Ain't Comin' Home"
|align="center"|6
|rowspan="4"| Show and Tell
|-
| "California Rain"
|align="center"| —
|-
|rowspan="2"| 2005
| "Blue Jeans"
|align="center"|12
|-
| "Devil's Daughter"
|align="center"|18
|}

==חיים אישיים==
פרי הוא בנם הבכור של מרי ודנטה פרי. הוא גדל בבנסיילם, פרבר בפנסילבניה עם הוריו ואחותו הצעירה, הזמרת והפזמונאית כריסטינה פרי. הוא למד בתיכון האב ג'אדג' ובתיכון בנסיילם והיה במגמת התיאטרון. בשנתו הראשונה בתיכון כיכב בתפקיד הראשי במחזמר "המלך ואני". הוא התחתן עם מיסי באומן ב-2011 ובתם טסלה נולדה ב-2014.<ref></ref>

==קישורים חיצוניים==

* 

* [https://www.undergroundthieves.com/ The Underground Thieves, להקתו של פרי]
* [http://perriinkguitars.com/ גיטרות Perri Ink.]

==הערות שוליים==

קטגוריה:גיטריסטים אמריקאים
קטגוריה:חברי להקת שיינדאון
קטגוריה:אמריקאים שנולדו ב-1984